
	 AUDITO IŠVADA

	DĖL BIRŠTONO KULTŪROS CENTRO 2014 metų trijų ketvirčių biudžeto vykdymo ir FINANSINių ataskaitų rinkinio

	


2014 m. gruodžio 18 d. Nr. 3-24

Vykdydama Lietuvos Respublikos vietos savivaldos įstatymo 27 straipsnio, Lietuvos respublikos biudžeto sandaros įstatymo nuostatas ir 2014 metų Birštono savivaldybės kontrolės ir audito tarnybos veiklos planą, Birštono savivaldybės  kontrolierė atliko Birštono kultūros centro 2014 metų trijų ketvirčių biudžeto vykdymo, finansinių ataskaitų, turto valdymo, naudojimo, disponavimo juo teisėtumą.

                   Audito metu vertinta Birštono kultūros centro 2014 m. trijų ketvirčių finansinės atskaitomybės ataskaitų duomenis, įstaigai skirtų savivaldybės biudžeto lėšų ir turto naudojimą įstatymų nustatytiems tikslams. 
                  Pagal Vietos savivaldos, Biudžeto ir Buhalterinės apskaitos įstatymų nuostatas  , asignavimų valdytojas t.y. Birštono kultūros centro direktorius  yra atsakingas už programų sąmatų sudarymą ir vykdymą neviršijant patvirtintų asignavimų, už apskaitos politiką, apskaitos principus, apskaitos metodus ir taisykles, skirtus ūkio subjekto apskaitai tvarkyti ir už finansinių ir kitų ataskaitų parengimą ir pateikimą, savivaldybės lėšų ir turto valdymo, naudojimo ir disponavimo jais teisėtumą. 
                 Savivaldybės kontrolierės  pareiga, remiantis atliktu auditu, pareikšti nuomonę apie biudžeto vykdymo, finansinių ataskaitų rinkinių ir kitas ataskaitas bei savivaldybės lėšų ir turto valdymo, naudojimo ir disponavimo jais teisėtumą. 


Auditas atliktas pagal audito reikalavimus, kuriuose nustatyta, jog auditą turime planuoti ir atlikti taip, kad gautume pakankamus, patikimus ir tinkamus įrodymus, dėl finansinių ir kitų ataskaitų duomenų tinkamo ir teisingo pateikimo, ar ataskaitose nėra reikšmingų informacijos iškraipymų, dėl savivaldybės lėšų ir turto valdymo, naudojimo ir disponavimo jais teisėtumo.  Audito metu surinkta  įrodymai, kuriais pagrindžiau Birštono kultūros centro apskaitos sistemos ir vidaus kontrolės, finansinių ir kitų ataskaitų parengimo ir pateikimo, savivaldybės lėšų ir turto valdymo, naudojimo ir disponavimo jais teisėtumo vertinimus. Atliktas auditas suteikė pakankamą pagrindą nuomonei pareikšti. 

                  Remdamasi audito metu surinktais įrodymais ir audito ataskaitoje išdėstytais dalykais, kurie sudaro riziką, kad savivaldybės biudžeto asignavimai galėjo būti panaudoti ne pačiu taupiausiu ir efektyviausiu būdu, bei atkreipdama dėmesį į pastebėjimus ir išvadas  pateiktas audito ataskaitoje, dėl vidaus ir finansų kontrolės, dėl organizacinės struktūros, dėl Birštono kultūros centro nuostatų, dėl vidaus tvarkos taisyklių, dėl programų ir planų, dėl darbuotojų darbo laiko grafikų, dėl meno ir kitų kolektyvų darbo organizavimo, dėl savivaldybės lėšų panaudojimo renginių organizavimui ir kt., pareiškiu nuomonę dėl finansinių ataskaitų .

                 Išskyrus poveikį, kurį  turėtų pastebėjimuose ir išvadose paminėti dalykai, Birštono kultūros centro 2014 m. trijų ketvirčių biudžeto vykdymo, finansinių ataskaitų ataskaitų rinkiniai  reikšmingais atžvilgiais parengti ir pateikti pagal Lietuvos Respublikos teisės aktus, reglamentuojančius biudžetinių įstaigų buhalterinę apskaitą ir finansinių ataskaitų rinkinių sudarymą.

                    Pagal audito metu surinktus įrodymus Birštono kultūros centras savivaldybės turtą valdė naudojo ir disponavo juo, išskyrus ataskaitoje paminėtus dalykus, reikšmingais atžvilgiais vadovaudamasis Lietuvos Respublikos teisės aktuose nustatytais reikalavimais, išskyrus ataskaitoje paminėtus dalykus
                    Audito metu atliktas Aiškinamojo rašto, prie biudžeto vykdymo ir finansinių ataskaitų rinkinių auditas. Už aiškinamojo rašto parengimą atsakinga Birštono kultūros centro vadovybė. Savivaldybės kontrolierės pareiga, remiantis atliktu auditu, pareikšti nuomonę pateiktame Aiškinamąjame rašte pateikti duomenys atitinka biudžeto ataskaitų ir finansinių ataskaitų rinkiniuose pateiktiems duomenims.

                   Nustatyta, kad pateiktame Aiškinamąjame rašte nepastebėta neatitikimų lyginant su 2014 metų trijų ketvirčių biudžeto vykdymo ataskaitų ir finansinių ataskaitų rinkiniuose pateiktais duomenimis.
                    Audito išvada pateikiama kartu su audito ataskaita.

Savivaldybės kontrolierė                                                            Zita Pranckevičienė


	     
	     


